આઇ મેકઅપ આંખના શેપ પ્રમાણે કરવો જોઈએ, પણ એની સાથે એ પણ ધ્યાન રાખવું કે આઇ મેકઅપ તમારા ફેસને અનુરૂપ પણ હોવો જોઈએ. બ્યુટિશ્યન લજ્જા પંચાલ સાળવી કહે છે, ‘આંખોના શેપ પ્રમાણે મેકઅપ લગાવો એ બહુ જરૂરી છે, પણ એ સાથે એ પણ ધ્યાન રાખવું કે આઇ મેકઅપ તમારા ફેસને અનુરૂપ હોવો જોઈએ. એ સાથે આઇ મેકઅપ તમારી આંખોના કલરને અનુસાર કરવો જોઈએ. આઇ-શૅડો માટે કયો કલર પસંદ કરવો એ વાત પર આધાર રાખે છે કે તમે મેકઅપ કયા સમયમાં કરી રહ્યા છો. આઇ મેકઅપને લાંબા સમય સુધી ટકાવી રાખવા માટે એનો બેઝ બનાવવો જરૂરી છે. એમાં સૌથી પહેલાં કન્સીલર લગાવો. એ પછી લૂઝ પાઉડરથી કન્સીલરને સેટ કરો. આનાથી મેકઅપનો બેઝ બની જશે અને આઇ મેકઅપ લાંબા સમય સુધી રહેશે. આઇ મેકઅપને રાત્રે સૂતાં પહેલાં મેકઅપ રીમૂવરથી સાફ કરી લેવો. જે લોકો આઇ મેકઅપ રેગ્યુલર કરતા હોય એ લોકોએ અઠવાડિયામાં એક વાર ગુલાબજળનાં પોતાં મૂકવાં અથવા કાકડી મૂકવી. જેના આઇ-શૅડો નાના હોય તેઓ નકલી આઇ-શૅડો લગાવી શકે છે.’